Diari Oficial de la Generalitat Valenciana


Sumari del DOGV 5085, del 05-09-2005 (2005/9830)

Informació pública dels projectes del programa d'actuació integrada del sector residencial El Balneari: programa d'actuació integrada, avantprojecte d'urbanització i pla parcial.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5085

Data del DOGV
:   05-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9830


Organisme emissor
:   Ajuntament de Bellús

Tipus de document
:   Anunci

Informació pública dels projectes del programa d'actuació integrada del sector residencial El Balneari: programa d'actuació integrada, avantprojecte d'urbanització i pla parcial. [2005/F9830]
  
Mitjançant aquest edicte, es fa públic que l'alcalde president, per la Resolució d'1 de setembre de 2005, a instàncies de la mercantil Promociones Proingis La Costera, SL, ha resolt:
  
Primer. Sotmetre a informació publica el programa d'actuació integrada, pla parcial i avantprojecte d'Urbanització de l'anomenat Sector Residencial El Balneari, conforme al que estableix l'article 46 de la Llei 6/1994, de 15 de novembre, de la Generalitat Valenciana (LRAU), pel termini de vint (20) dies hàbils, a partir del dia següent a la publicació d'anunci en el Diari Oficial de la Generalitat Valenciana.
  
Durant aquest període els interessats en el procediment podran formular qualsevol al·legació que els convinga segons dret, així com presentar altres alternatives tècniques, i desprès de la seua conclusió, els interessats a competir per a ser seleccionats com a adjudicataris del corresponent programa, podran presentar proposicions jurídico-econòmiques. Aquestes últimes es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a l'inicial i prestara caució d'això en la quantia que reglamentàriament es determine.
  
Segon. Remetre simultàniament, conforme al que estableix l'article 46.3 de la Llei 4/1994 (LRAU), avís de la present resolució als domicilis fiscals dels titulars cadastrals/registrals. Sense perjudici d'això i conforme al que disposa l'article 59.4 de la Llei 30/1992 (LPAC), advertir que l'anunci d'informació servirà de notificació als titulars cadastrals/registrals amb domicili desconegut o dels que no consta el seu domicili conforme a la informació que es disposa en el cadastre.
  
Tercer. Aquest tràmit d'audiència se suspendrà si no es procedeix per part de la Conselleria de Territori i Habitatge a l'aprovació definitiva de l'homologació modificativa del Pla General d'Ordenació Urbana número 2 de Bellús, que afecta el sector residencial El Balneari.
  
Quart. Que d'aquest decret es done compte en la primera sessió plenària que es porte a terme.
  
Contra la present resolució, no s'hi pot interposar cap recurs administratiu ni jurisdiccional, ja que constitueix un acte de tràmit que no decideix directament ni indirecta el fons de l'assumpte, no acaba la impossibilitat de continuar el procediment i no produeix indefensió o perjuí irreparable a drets i interessos legítims.